ms en id id en en en en en ar en ms nl ms hbs_lat az en ms id ms ms ms id id ms ms ms ms ms id ms id ms id id id ms id ms id id ms id id ms ms id id id ms ms id id id id id id id id ms id it id id id id id id nds tr en id en en tl tl en tr id en de ms id id id id ms ms de id tr pl en sl en en en en en en id de en en en ar ast en ms
SABAH KAYA ALAM SEMULAJADI DAN BUDAYA PELBAGAI BANGSA - abdnaddin
Ingin Berkisah Dengan Cara Sendiri
Home Unlabelled SABAH KAYA ALAM SEMULAJADI DAN BUDAYA PELBAGAI BANGSA
✔ abd naddin Diterbitkan 11:38 PTG
Sebelum datang ke Sabah, saya membayangkan  satu negeri yang kaya dengan pemandangan semulajadi dengan elemen pergunungan, pantai dan pulau serta budaya masyarakat yang berbilang bangsa.Bayangan saya adalah tepat, kata Nassarudin B Naina Mohamed, Pengurus Hotel Raia Kota Kinabalu yang kini bertukar ke Kuching Sarawak selepas empat tahun sebagai Pengurus Hotel, Raia Hotel Kota Kinabalu.
Ketika ditanya apakah beliau merasa asing  di Sabah, “Tidak sama sekali, kerana masyarakat yang ramah serta bahasa yang mudah difahami dan hidup hormoni walaupun terdapat lebih 32 suku kaum dan etnik  yang berbeza budaya”
Nassarudin B Naina Mohamed , dilahirkan pada 5 September 1968 di Pulau Pinang.. Beliau mendapat pendidikan rendah di Sekolah Rendah King Edward 2 Taping dan Sekolah Menengah King Edward 7 Taping hingga tamat tingkatan 5. Kemudian beliau mendapat ijazah dalam pengurusan perniagaan melalui PJJ dari salah sebuah universiti tempatan. .Kerjayanya bermula sebagai Banquet Waiter pada 1988 di Hotel Royal Casuarina Ipoh.  Beliau pernah bertugas  menjaga kerabat diraja , Perdana Menteri , Timbalan Perdana Menteri dan tetamu kehormat dari luar negera sepanjang kerjayanya dalam bidang perhotelan. Sebelum bertugas di Sabah, beliau adalah Pengurus Besar di sebuah Resort di Pulau Pangkor negeri Perak . Raia Hotel (dulunya Hotel Tabung Haji) sejak Disember 2016 hingga  31 Januari 2021. Kini beliau diberi kepercayaan untuk menerajui sebuah hotel bertaraf antarabangsa di Kuching Sarawak.
Wartawan kanan UTUSAN BORNEO, ABD NADDIN HAJI SHAIDDIN berpeluang mewawancara beliau melalui emel. Ikuti petikan wawancara bersama beliau.
UTUSAN BORNEO: Boleh ceritakan sedikit latar belakang tuan? Anak ke berapa dalam keluarga?Tuan berasal dari mana? Ibu bapa bekerja sebagai apa?
NASSARUDIN B NAINA MOHAMED:   Anak Sulung dari 7 adik beradik  ,Arwah Ayah , Naina Mohamed bin Shaik Daud adalah  pesara kerajaan yang berkhidmat selama 35 tahun sebagai pembantu Dapur di Asrama King Edward 7 Taiping.Arwah Ibu, Bibi binti Ibrahim  berniaga makanan dalam skala kecil untuk menampung pebelanjaan kami sekeluarga. Saya berasal dari Taiping Perak.Saya mendirikan rumahtangga dengan Jalina binti Mastan pada 2 Julai 1993, dan dikurniakan empat orang anak lelaki dan seorang perempuan akan tetapi Allah SWT menjemput anak perempuan kami pada usia setahun.
UB:    Di mana tuan mendapat pendidikan rendah dan menengah?
NASSA:       Sekolah Rendah King Edward 2 Taping dan Sekolah Menengah King Edward 7 Taping hingga tamat tingkatan 5.
UB:     Selepas sekolah menengah dimana tuan melanjutkan pelajaran?
NASSA:       Selepas sekolah tamat Tingkatan Lima saya telah mula berkerja dan melanjutkan pelajaran secara Pendidikan Jarak Jauh di sebuah universiti tempatan dan memperolehi Ijazah dalam Pengurusan Perniagaan.
UB:     Sejak bila tuan menceburi kerjaya dalam bidang perhotelan? Kerja sebagai apa?
NASSA: Saya mula bekerja dalam sektor perhotelan bermula di hotel The Royal Casuarina Ipoh pada tahun 1988 sebagai  Banquet Waiter.
UB:     Di mana tuan mendapat pengalaman dalam perhotelan?
NASSA:       Minat saya pada masakan telah mendorong saya untuk menceburi bidang perhotelan serta sokongan dari keluarga dan rakan-rakan.
UB:     Mungkin ada pengalaman menarik bekerja dalam bidang perhotelan yang boleh dikongsikan kepada pembaca?
NASSA:       Sebut tentang pengalaman terlalu banyak , Pengalaman yang tidak boleh dilupakan adalah mendapat peluang berkhidmat menjaga kerabat diraja , Perdana Menteri , Timbalan Perdana Menteri dan tetamu kehormat dari luar negera.
Melayan tetamu kehormat serta pemimpin dalam dan luar negara membuatkan saya mengenali mereka dari jarak yang lebih dekat. Pengalaman pahit  dan  manis tetap ada pada setiap warga kerja dalam bidang perhotelan, inilah akan menjadi ilmu serta pengajaran yang akan dibawa bersama sepanjang perjalanan kerjaya dalam bidang ini.
UB:     Saya difahamkan tuan memiliki pengalaman melayan VVIP? Jika boleh ceritakan apa perkara yang paling diutamakan? Apa etika yang perlu dijaga?
NASSA: Antara yang perlu dijaga ialah penampilan, sikap dan perilaku, cara berpakaian, .gerak-gerik, cara bertanya dan mematuhi setiap Prosedur operasi standard yang diwartakan oleh pihak pengurusan hotel.
UB:     Sebelum dilantik sebagai pengurus hotel di Raia Hotel , dimana tuan bertugas?
NASSA:       Saya berkhidmat sebagai Pengurus Besar di sebuah Resort negeri Perak
UB:     Sejak bila tuan bertugas di Sabah? Apa event pertama yang tuan kendalikan kalau masih ingat?
NASSA:       Saya mula bertugas di Sabah  pada tahun 2016, bulan Disember. Majlis pertama yang saya kendalikan ialah majlis perkahwinan salah seorang kenamaan yang dihadiri oleh Yang di-Pertua Negeri  Sabah dan beberapa kenamaan yang lain.
UB:     Bagaimana sambutan orang ramai khususnya orang Islam terhadap hotel ini?
NASSA: Pada keseluruhannya, khususnya warga Kota Kinabalu memberi sokongan yang sangat baik , tidak kira agama atau etnik . Kerana Hotel Raia adalah Hotel yang berkonsep Hotel Untuk Semua  (Hotel for All)
UB:     Mungkin tuan boleh jelaskan apa yang menarik mengenai hotel ini?
NASSA: Raia Hotel, Kota Kinabalu  adalah hotel bertaraf 3 bintang terletak di pusat bandar Kota Kinabalu. Hotel ini menawarkan dimensi baru dalam perkhidmatan hospitaliti dan standard kualiti Islam. Perkhidmatan kami yang efisien serta konsisten, dalam suasana keselesaan kediaman bandar dengan kawasan awam yang mesra, restoran inovatif dan bilik tamu yang lengkap, bilik serbaguna dan Ballroom yang sesuai untuk semua  malis seperti perkahwinan , mesyuarat , seminar dan lain lain. Restoran kami menyediakan berbagai jenis juadah , yang paling diminati adalah Nasi Arab yang terkenal di seluruh Negeri Sabah.
UB: Pernahkah tuan berkunjung ke Sabah sebelum bertugas di KK? Apa yang tuan bayangkan mengenai Sabah sebelum datang ke negeri ini?
NASSA: Pernah pada tahun 2014 .Sebelum datang ke Sabah, saya membayangkan  satu negeri yang kaya dengan pemandangan semulajadi dengan elemen pergunungan, pantai dan pulau serta budaya masyarakat yang berbilang bangsa.Bayangan saya adalah tepat.
UB: Apa pengalaman menarik sepanjang berada di Sabah? Apakah merasa asing dengan budaya Sabah? Mungkin Bahasa atau dialek Melayu sabah yang masih diingat?
NASSA: Tidak sama sekali kerana masyarakat yang ramah serta Bahasa yang mudah difahami dan hidup hormoni walaupun terdapat lebih 32 suku kaum dan etnik  yang berbeza budaya .
UB: Apa pandangan tuan mengenai Sabah? Bagaimana tuan melihat perkembangan industri perhotelan di Sabah?
NASSA: Sektor perhotelan  dilihat berupaya melonjak ke arah yang lebih tinggi dengan pelan pembangunan sektor pelancongan yang komprehensif oleh kerajaan Negeri Sabah demi menarik lebih ramai pelancong berkunjung ke negeri ini.
Industri pelancongan Sabah sangat aktif sebelum ini dengan jumlah kemasukan pelancong yang tinggi, tetapi semuanya terhenti berikutan pandemik Covid-19 awal tahun lalu.Saya berdoa dan berharap sektor ini kembali pulih seperti sedia kala serta boleh memangkin ekonomi tempatan dan memberi peluang perkerjan secara langsung dan tidak langsung.
UB:     Bagaimana hubungan dan kerjasama dengan rakan rakan di Sabah? Apa cabaran yang dihadapi?
NASSA:       Kenalan saya  di negeri Sabah terlalu ramai dan hubungan kami seperti sebuah keluarga yang besar , Kerjasama yang saya dapat sangat luar biasa terutama bila memerlukan sebarang informasi serta panduan.
UB:     Apa perkara yang paling tuan ingat mengenai Sabah?
NASSA: Buat pertama kali berkunjung ke Gunung Kinabalu sangat teruja .
UB:     Sepanjang bertugas di Sabah, apa tempat paling jauh pernah dikunjungi?
NASSA: Hampir 60 % Daerah dapat saya lawati dari Daerah Sipitang hingga ke Kudat . Masih banyak lagi yang perlu di terokai , Insya Allah saya akan susuli pada masa akan dapat sekiranya keadaan Kembali pulih.
UB: Apa prinsip tuan dalam kehidupan?
NASSA:        Bersedia untuk hari esok, Bersyukur. Membina keyakinan , Memaafkan.
UB;     Apa hobi tuan di masa lapang?
NASSA:       Melancong ,Memasak dan mencuba resepi baru.
UB: Mungkin ada nasihat atau pesanan ibu bapa yang masih tuan ingat sampai sekarang?
NASSA: Ibu Bapa saya selalu berpesan , Selalu berbuat baik , Jangan balas keburukan dengan keburukan , Balaslah dengan kebaikan berserta senyuman . Selalu ingat asal  usul,  walau setinggi mana pangkat dan  kekayaan .
UB:     Terima kasih kerana sudi memenuhi permintaan kami untuk sesi Sembang Sabtu ini.
NASSA: Terima kasih moga bermanfaat.
Artikel Berkaitan Penulis Email
Berlangganan artikel terbaru dari blog ini langsung via email
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
Terima kasih Telum Media kerana menyenaraikan blog abdnaddin.com dalam PR media Asia
“Di sini, bunga keladi di jual dengan harga gila-gila,”, kata prof nik rakib
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
Kenali Saya Abd Naddin Haji Shaiddin